Hygrophorus latitabundus

El  ye una cogorda de la familia de les higroforacees. Ye mui apreciada pol so sabor. 

 Descripción 
Ye una cogorda viscosa, darréu del abondosu mucílagu tresparente, enforma abundante, que recubre tanto'l sombreru como'l pie.  La mucosidá pue ser mui abondosa y pegañosa en tiempos húmedos, o poca, si'l clima ye secu.  El sombreru, de 5-15 cm de diámetru y col marxe bastante endolcáu, ye de color buxu marrón, cola parte central más escura. Tienu forma hemisférica de xoven y dempués convexa, aplanáu al avieyar, magar que nun tira a aplanase muncho. Tien llámines blanques, espaciaes, decurrentes, grueses  y seques. L'estipe mide de 5 a 10 cm de llargor, por 1,5 hasta 4 cm d'espesor, ye xeneralmente irregular, más anchu na parte central y amenorgáu na bas, cilíndricu, robezu, de color blancu o blancu suciu. La carne ye blanca y compauta, d'un golor suave y de tastu duce. 

 Hábitat 
Alcuéntrase nos pinares, tanto na llanura baxo'l pinu d'Alepu, como en monte baxo'l pinu roxu, siempre en tarrenes calcáreos. Sal na seronda, y ye mui común nos años de lloviu. 

 Especies asemeyaes 
Ye difícil tracamundialu con especies velenoses. Estrémase de Hygrophorus persoonii porque ésta ye más pequeña, tien el pie más delgáu y ta asociada a viesques de planifolios, siempre en suelos silícicos y non calcáreos. En suelos silícicos atópase tamién el Hygrophorus hypothejus, d'apaición tardía, baxo pinu roxu y pinu prietu, y menos frecuentemente na llanura, baxo pinu bravu. Pue tracamundiase cola cogorda non comestible Cortinarius trivialis .

N'otres partes d'Europa y Asia baxo el abeto rojo crez Hygrophorus camarophyllus , y en viesques de monte sal tamién Hygrophorus olivaceoalbus . 

 Comestibilidá 

 Ye una cogorda culinariamente escelente y mui apreciada pa facer estofaos y guisos. Al cocinala, puede quitase parte del mucílagu, pero esti da consistencia a les salses nes que se guisa. 

 Otros nomes comunes 

 N'asturianu: Llenera, llesneru, mocosa

 Referencies 

Enllaces esternos

latitabundus
Categoría:Fungos d'Europa
Categoría:Fungos comestibles fungi
Categoría:Fungos descritos en 1899